Diari Oficial de la Generalitat Valenciana


Sumari del DOGV 7921, del 21-11-2016 (2016/9244)

CORRECCIÓ d'errades de la Llei 9/2016, de 28 d'octubre, de la Generalitat, de regulació dels procediments d'emergència ciutadana en l'Administració de la Comunitat Valenciana.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2016/10/28/9/corrigendum/64759730/dof/vci/html**

### Dades del document

Número de DOGV
:   7921

Data del DOGV
:   21-11-2016

Secció del DOGV
:   I. DISPOSICIONS GENERALS

Número del document
:   2016/9244


Data del document
:   21-11-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * legislació

CORRECCIÓ d'errades de la Llei 9/2016, de 28 d'octubre, de la Generalitat, de regulació dels procediments d'emergència ciutadana en l'Administració de la Comunitat Valenciana.  
 [2016/9244]  
Advertida una errada en el text de la Llei 9/2016, de 28 d'octubre, de la Generalitat, de regulació dels procediments d'emergència ciutadana en l'Administració de la Comunitat Valenciana, aprovada pel Ple de les Corts en la reunió de 19 d'octubre de 2016 i publicada en el Diari Oficial de la Generalitat Valenciana número 7911, és procedent realitzar les correccions següents, tant en la versió valenciana com castellana del text:  
  
En el preàmbul, apartat I, paràgrafs 1 a 3,  
  
On diu:  
«En el marc en què es configura l'ordenament jurídic espanyol, pel que fa al dret administratiu, i més concretament al procediment administratiu, la norma bàsica en la matèria no és altra que la Llei 30/1992, del règim jurídic de les administracions públiques i del procediment administratiu comú (LRJ-PAC, d'ara en avant). És significativa la seua exposició de motius en tant que afecta les bases del procediment administratiu i les competències de les comunitats autònomes, que estableix:  
  
?L'article 149.1.18 de la Constitució distingeix entre les bases del règim jurídic de les administracions públiques, que hauran de garantir a l'administrat un tractament comú davant seu; el procediment administratiu comú, sense perjudici de les especialitats derivades de l'organització pròpia de les comunitats autònomes, i el sistema de responsabilitat de totes les administracions públiques.  
La delimitació del règim jurídic de les administracions públiques s'engloba en l'esquema ?bases més desenvolupament- que permet a les comunitats autònomes dictar les seues pròpies normes sempre que s'ajusten a les bases estatals. Tanmateix, respecte al procediment administratiu comú i al sistema de responsabilitat de les administracions públiques, encara que la seua formulació jurídica siga la manifestació expressa i la traducció pràctica per als ciutadans de l'aplicació regular del mateix règim jurídic, la Constitució les considera una competència normativa plena i exclusiva de l'Estat.-»  
  
Ha de dir:  
«En el marc en què es configura l'ordenament jurídic espanyol, pel que fa al dret administratiu, i més concretament al procediment administratiu, la norma bàsica en la matèria no és altra que la Llei 39/2015, d'1 d'octubre, del procediment administratiu comú de les administracions públiques. És significativa la seua exposició de motius en tant que afecta les bases del procediment administratiu i les competències de les comunitats autònomes, que estableix:  
?L'article 149.1.18 de la Constitució Espanyola atribueix a l'Estat, entre altres aspectes, la competència per a regular el procediment administratiu comú, sense perjudici de les especialitats derivades de l'organització pròpia de les comunitats autònomes, així com el sistema de responsabilitat de totes les administracions públiques.  
D'acord amb el marc constitucional descrit, aquesta llei regula els drets i les garanties mínimes que corresponen a tots els ciutadans respecte de l'activitat administrativa, tant en el seu vessant de l'exercici de la potestat d'autotutela com en el de la potestat reglamentària i la iniciativa legislativa.  
Pel que fa al procediment administratiu, entés com el conjunt ordenat de tràmits i actuacions efectuades formalment, segons el curs previst legalment, per a dictar un acte administratiu o expressar la voluntat de l'Administració, amb aquesta nova regulació no s'esgoten les competències estatals i autonòmiques per a establir especialitats ratione materiae o per a concretar certes qüestions, com l'òrgan competent per a resoldre, sinó que el seu caràcter de comú resulta de la seua aplicació a totes les administracions públiques i respecte a totes les seues actuacions. Així ho ha reconegut el Tribunal Constitucional en la seua jurisprudència, en considerar que la regulació del procediment administratiu comú per part de l'Estat no obsta que les comunitats autònomes dicten les normes de procediment necessàries per a aplicar el seu dret substantiu, sempre que es respecten les regles que, per ser competència exclusiva de l'Estat, integren el concepte de procediment administratiu comú amb caràcter bàsic.-»  
  
  
En el preàmbul, apartat I, paràgraf 5  
  
On diu:  
«Respecte a la regulació que realitza l'LRJ-PAC sobre la tramitació dels procediments administratius, l'article 50, referit a la tramitació d'urgència, disposa:  
?1. Quan ho aconsellen raons d'interès públic es podrà acordar, d'ofici o a petició de la persona interessada, l'aplicació al procediment de la tramitació d'urgència, per la qual es redueixen a la mitat els terminis establerts per a el procediment ordinari, tret dels relatius a la presentació de sol·licituds i recursos.  
2. No es pot interposar cap recurs contra l'acord que declare l'aplicació de la tramitació d'urgència al procediment.-»  
  
Ha de dir:  
«Respecte a la regulació que realitza la Llei 39/2015, d'1 d'octubre, del procediment administratiu comú de les administracions públiques sobre la tramitació dels procediments administratius, l'article 33, referit a la tramitació d'urgència, disposa:  
?1. Quan raons d'interés públic ho aconsellen, es pot acordar, d'ofici o a petició de l'interessat, l'aplicació al procediment de la tramitació d'urgència, per la qual es redueixen a la mitat els terminis establerts per al procediment ordinari, tret dels relatius a la presentació de sol·licituds i recursos.  
2. No es pot interposar cap recurs contra l'acord que declare l'aplicació de la tramitació d'urgència al procediment, sense perjudici del que siga procedent contra la resolució que pose fi al procediment.-»  
  
  
En el preàmbul, apartat III, paràgraf 3,  
  
On diu:  
«Atenent aquesta normativa autonòmica i en virtut de l'article 96 YAB-QGO [?]»  
  
Ha de dir:  
«Atenent aquesta normativa autonòmica i en virtut de l'article 33 de la Llei 39/2015, d'1 d'octubre, del procediment administratiu comú de les administracions públiques [?]»  
  
  
En el preàmbul, apartat III, paràgraf 4,  
  
On diu:  
«Per tot això, la tramitació urgent dels procediments administratius declarats d'emergència ciutadana per aquesta llei autonòmica, es justifica tant en el que preveu l'article 73 TFW-CLO [?]»  
  
Ha de dir:  
«Per tot això, la tramitació urgent dels procediments administratius declarats d'emergència ciutadana per aquesta llei autonòmica, es justifica tant en el que preveu l'article 33 de la Llei 39/2015, d'1 d'octubre, del procediment administratiu comú de les administracions públiques [?]»


Còpia Permalink ELI